CELEX: 32018D1668
Language: mt
Date: 2018-11-06 00:00:00
Title: Deċiżjoni ta' Implimentazzjoni tal-Kummissjoni (UE) 2018/1668 tas-6 ta' Novembru 2018 li temenda l-Anness I għad-Deċiżjoni 2006/766/KE rigward l-annotazzjoni dwar l-Istati Uniti tal-Amerika fil-lista ta' pajjiżi terzi u territorji li minnhom huma permessi l-importazzjonijiet ta' molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati għall-konsum mill-bniedem (notifikata bid-dokument C(2018) 7207) (Test b'rilevanza għaż-ŻEE.)

8.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 278/26
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1668
         tas-6 ta' Novembru 2018
         li temenda l-Anness I għad-Deċiżjoni 2006/766/KE rigward l-annotazzjoni dwar l-Istati Uniti tal-Amerika fil-lista ta' pajjiżi terzi u territorji li minnhom huma permessi l-importazzjonijiet ta' molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati għall-konsum mill-bniedem
         
            
               (notifikata bid-dokument C(2018) 7207)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (1), u b'mod partikolari l-Artikolu 11(1) tiegħu,
         Billi:
         
                     (1)
                  
                  
                     Ir-Regolament (KE) Nru 854/2004 jistipula li prodotti li joriġinaw mill-annimali għandhom jiġu importati biss minn pajjiż terz jew parti minn pajjiż terz kif jidher fuq il-lista stabbilita skont dak ir-Regolament.
                  
               
                     (2)
                  
                  
                     Ir-Regolament (KE) Nru 854/2004jistipula wkoll li meta jitfasslu u jiġu aġġornati listi bħal dawn, irid jitqies ir-riżultati tal-kontrolli tal-Unjoni f'pajjiżi terzi. Ir-Regolament (KE) Nru 882/2004 tal-Parlament Ewropew u tal-Kunsill (2) jistipula li pajjiżi terzi jridu jidhru fuq listi ta' dan it-tip biss jekk l-awtoritajiet kompetenti jipprovdu garanziji xierqa fir-rigward tal-konformità jew l-ekwivalenza mal-liġi tal-Unjoni rigward l-ikel u l-għalf u r-regoli dwar saħħet l-annimali.
                  
               
                     (3)
                  
                  
                     Id-Deċiżjoni tal-Kummissjoni 2006/766/KE (3) telenka dawk il-pajjiżi terzi u territorji li jissodisfaw il-kriterji msemmija fir-Regolament (KE) Nru 854/2004 u li għalhekk huma f'pożizzjoni li jiggarantixxu li l-prodotti msemmija fid-Deċiżjoni 2006/766/KE jissodisfaw il-kundizzjonijiet sanitarji stabbiliti fil-leġiżlazzjoni tal-Unjoni sabiex tiġi protetta saħħet il-konsumaturi, u skont dan jistgħu jiġu esportati lejn l-Unjoni. B'mod partikolari, l-Anness I ta' din id-Deċiżjoni jistabbilixxi lista ta' pajjiżi terzi li minnhom l-importazzjonijiet ta' molluski bivalvi, ekinodermi, tunikati u gasteropodi tal-baħar għall-konsum mill-bniedem huma permessi. Dik il-lista tindika wkoll ir-restrizzjonijiet dwar tali importazzjonijiet minn ċerti pajjiżi terzi.
                  
               
                     (4)
                  
                  
                     Il-kontrolli tal-Unjoni l-aktar reċenti fl-Istati Uniti tal-Amerika li jevalwaw is-sistema ta' kontroll fis-seħħ li tirregola l-produzzjoni tal-molluski bivalvi maħsuba għall-esportazzjoni lejn l-Unjoni saru fl-2015. Dawk il-kontrolli, flimkien ma' garanziji pprovduti mill-awtoritajiet kompetenti tal-Istati Uniti tal-Amerika, jindikaw li l-kundizzjonijiet għall-produzzjoni tal-molluski bivalvi, applikabbli fl-Istat Membri ta' Massachusetts u Washington, joffru garanziji ekwivalenti għal dawk stabbiliti fil-leġiżlazzjoni rilevanti tal-Unjoni. B'riżultat ta' dan, l-importazzjonijiet mill-Istati Membri ta' Massachusetts u Washington fl-Istati Uniti tal-Amerika ta' molluski bivalvi, tunikati, ekinodermi u gasteropodi tal-baħar jenħtieġ li jiġu permessi. Il-Kummissjoni se tistabbilixxi l-kundizzjonijiet speċifiċi għall-esportazzjoni ta' dawk il-prodotti f'ċertifikat tas-saħħa pubblika.
                  
               
                     (5)
                  
                  
                     Għalhekk jenħtieġ li d-Deċiżjoni 2006/766/KE tiġi emendata skont dan.
                  
               
                     (6)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Fl-Anness I tad-Deċiżjoni 2006/766/KE, l-annotazzjoni tal-Istati Uniti tal-Amerka tiġi sostitwita b'dan li ġej:
            
               
                           “US
                        
                        
                           L-Istati Uniti tal-Amerka
                        
                        
                           L-Istati ta' Massachusetts u Washington”
                        
                     
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-6 ta' Novembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 139, 30.4.2004, p. 206.
         
            (2)  Ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (ĠU L 165, 30.4.2004, p. 1).
         
            (3)  Id-Deċiżjoni tal-Kummissjoni 2006/766/KE tas-6 ta' Novembru 2006 li tistabbilixxi l-listi ta' pajjiżi terzi u territorji li minnhom l-importazzjonijiet ta' molluski bivalvi, ekinodermi, tunikati, gastropodi tal-ibħra u prodotti tas-sajd huma permessi (ĠU L 320, 18.11.2006, p. 53).